البصره .. الشاعر علي المنصوري , 2014
بنات البصره...الشاعر المبدع علي المنصوري
عن ياهنه تسال والزغار هواي
ورغم زغار تاخذ حكم من عدهن
من يحاجن جبير بعقل مال جبير
من يحاجن طفل الاحساس ياخذهن
من يلعبن يكرهن ما يغلبن داس
لان امي بترافه روح ربتهن
تغلبهن نعم بالشارع بنيات
ولكن بالشرف فن وحده تغلبهن
بايد ثوبهن بس ثوب حقه يبيد
بس باقي بتجدد ثوب عفتهن
منحوت بعقلهن مثل مال اشراف
البنات ورود اليشمهن يذبلهن
ما عدنه سكف يستر عيال البيت
بس والله العظيم الشرف ساترهن
حكهن ينوخذ بس ماياعن بيه
خافن من يداعن ينسمع حسهن
شهر رمضان يصومن ما يفطرن يوم
ولو حال الفقر كل يوم صومهن
يجينه العيد اكلهن ما تريدن شي
يكولن كلشي عدنه وكلشي ماعدهن
مايمشن غلط روح اسال التاريخ
بنات البصره ذنه الدنيه تسمعهن
يطأطأ راسهُ التارخ من خجلِ
من كثره شرفهن عجز عن لمهن
اجذب لو كلت بس عد خواتي تشوف
العراقيات كلهن هذا واقعهن
[/URL][/IMG]
بنات البصره .. الشاعر علي المنصوري